**IZJAVA O DAVANJU SUGLASNOSTI ZA OBRADU OSOBNIH PODATAKA**

 Prihvaćanjem ove izjave smatra se da, kao podnositelj prijave (odnosno vlasnik/odgovorna osoba podnositelja prijave) na Javni poziv gospodarskim subjektima za dodjelu potpora za razvoj poduzetništva na području Općine Sračinec u 2022. godini, temeljem Programa poticanja razvoja poduzetništva Općine Sračinec („Službeni vjesnik Varaždinske županije, broj 104/21) slobodno i izričito dajete privolu za prikupljanje i daljnju obradu Vaših osobnih podataka ustupljenih Općini Sračinec u svrhu provedbe Javnog poziva - obrade i ocjene zaprimljenih prijava po javnom pozivu, dodjele potpora, statističke obrade podataka o zaprimljenim zahtjevima, kao i da ste poštivali odredbe Uredbe(EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka-GDPR) i Zakona o provedbi Opće uredbe o zaštiti podataka („Narodne novine“ broj 42/2018) pri prikupljanju i ustupanju Općini Sračinec osobnih podataka trećih osoba za potrebe prijave na Javni poziv.

Podaci će se čuvati i obrađivati u roku od 10 godina od dana završetka provedbe navedenog Programa, sukladno Uredbi Komisije (EU) br. 1407/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore (Službeni list Europske Unije L 352/1).

 Općina Sračinec će s dobivenim osobnim podacima postupati sukladno Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka-GDPR) i Zakonu o provedbi Opće uredbe o zaštiti podataka („Narodne novine“ broj 42/2018) uz primjenu odgovarajućih tehničkih i sigurnosnih mjera, zaštite osobnih podataka od neovlaštenog pristupa, zlouporabe, otkrivanja gubitka ili uništenja.

 Općina Sračinec čuva povjerljivost dobivenih osobnih podataka te omogućava pristup i priopćavanje osobnih podataka zaposlenicima kojima su isti potrebni radi provedbe njihovih poslovnih aktivnosti te trećim osobama u slučajevima koji su izričito propisani zakonom te u prikazu. Nadalje, lista korisnika potpora – s naznakom imena i prezimena vlasnika trgovačkog društva, obrta odnosno nositelja samostalnih zanimanja (a u skladu s kriterijima za ocjenu prijava na Javni poziv), objavit će se na web stranicama Općine Sračinec i u službenom glasilu Općine Sračinec.

 Dana privola se može povući u pisanom obliku u svako doba.

|  |  |  |
| --- | --- | --- |
|  |  |  |
| **(mjesto i datum)** | MP | **(ime i prezime podnositelj zahtjeva)** |
|  |  |
|  |  |  |
|  |  | **(potpis podnositelja zahtjeva)** |